สวัสดีค่ะ รบกวนสอบถามดังนี้ค่ะ ตอนท้องได้ 7 สัปดาห์ มีเลือดออกไปตรวจบอกว่าปกติจองคนท้อง 7 สัปดาห์และเทสอีกครั้งผลยังท้องอยู่ค่ะ มาเมื่อ2 วันก่อน ท้อง 11 สัปดาห์ มีเลือดออกอีกครั้งอาการและปริมาณคล้ายประจำเดือน ซื้อที่ตรวจมาตรวจ ขึ้นขีดเดียว แบบนี้แท้งไปแล้วใช่ไหมคะ (ตอนนี้อยู่ที่เท็กซัสค่ะ พบต้องนัดเท่านั้น ) พบอีก 5 วัน ร้อนใจอยากปรึกษาก่อนค่ะ ขอบมากนะคะ
สวัสดีค่ะ การมีเลือดออกระหว่างการตั้งครรภ์ในช่วงต้น อาจเกิดจาก แท้งคุกคาม แท้งไม่ครบ แท้งสมบูรณ์ หรือท้องนอกมดลูก เป็นภาวะที่อันตรายต้องหาสาเหตุเสมอโดยถ้ามีเลือดออกมาก ร่วมกับปวดหน่วงท้องน้อย มีตัวอ่อนหลุดออกมาให้เห็นชัด ตรวจภายในพบปากมดลูกปิดไปแล้ว จะเรียกว่าเป็นแท้งสมบูรณ์ หลังจากมีการแท้ง ระดับฮอร์โมนจะค่อยๆลดลงภายในไม่กี่วันจนอยู่ในระดับที่ตรวจไม่พบ ดังนั้นถ้ามีเลือดออกแล้วหยุดแล้ว หลังจากนั้นตรวจการตั้งครรภ์ไม่พบการตั้งครรภ์ ก็มีโอกาสว่าจะแท้งไปแล้วค่ะอย่างไรก็ตามแนะนำกลับไปพบสูตินรีแพทย์ตามนัดเพื่อยืนยันค่ะ แพทย์อาจทำการตรวจปัสสาวะซ้ำ ตรวจเลือดเพิ่ม ร่วมกับอัลตราซาวน์หน้าท้องเพื่อดูว่ายังมีหัวใจเด็กอยู่หรือไม่ค่ะ ตอนนี้ยังบอกแน่ชัดไม่ได้การดูแลตัวเองเบื้องต้น งดการมีเพศสัมพันธ์ งดทำกิจกรรมที่ต้องใช้แรงมาก พักผ่อน หากมีเลือดออกจากช่องคลอดมาก ปวดหน่วงท้องน้อย ซีด เพลีย ควรไปพบแพทย์ก่อนนัดค่ะ